Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkeztutako galdera, Nafarroako 2020ko Aurrekontu Orokorren proiekturako aurreikusitako gastu-mugaren kalkuluari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Mª Jesús Valdemoros Erro andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Nafarroako Gobernuko Ekonomia eta Ogasuneko kontseilariak Osoko Bilkuran ahoz erantzun dezan:

Zein da 2019rako Nafarroako Aurrekontu Orokorrei buruzko Foru Legearen proiekturako aurreikusitako gastu-muga kalkulatzeko erabili den zerga-politika?

Iruñean, 2019ko urriaren 16an

Foru parlamentaria: María Jesús Valdemoros Erro